Algo más que morir

Algo más que morir 2014. urteko western film bat da, Oier Martinez de Santos eta Jose Luis Murga kuartangar zuzendariena. Oso-osorik Euskal Herrian grabatutako lehenengo westerna izan zen. 2014ko urriaren 11n estreinatu zen, Almeria Western Film Festival zinemaldian, non ikusleen saria eta Almeria Collection saria jaso zituen. Arabako mendebaldeko Kuartango udalerrian filmatu zuten. Jose Luis Murga du protagonista, Dick Murray pertsonaiaren rolean.

 Filmaren lanketa 
2005ean hasi ziren Jose Luis Murga eta Oier Martinez de Santos filmaren gidoia lantzen, Murgaren gaztetako amets bati helduta. Hurrengo urtean ekin zioten filmatzeari, eta bost urte beranduago amaitu zuten. 2014 arte ez zen estreinatu. Dozenaka kuartangarrek parte hartu zuten Dick Murray pistolariaren istorioan: aktore lanak egin zituzten; cowboy herrixka bat (Kuartk Valley) eskuz eraiki zuten, Kuartangoko Marinda herrian; eta filmerako jantziak diseinatu eta josi zituzten.

 Filmari buruzko dokumentala 
2021ean, Maider Oleaga zuzendariak Kuartk Valley dokumentala aurkeztu zuen Donostiako Zinemaldian; Algo más que morir westerna filmatzeko lanen intrahistoria da. Maider Oleagak Euskal Gidoigileen Elkartea saria irabazi zuen, Donostiako Zinemaldian Euskal Herriko ekoizpeneko fikziozko film luze onenaren saria.

 Aktoreak 
 Laida Burguera: Lizzi Murray, Dick eta Lilly senar-emazteen alaba.
 Kepa Jiménez: Carson, abeltzainak hil eta bahitzen dituen jauntxoa.
 Maite Marcos: Lilly Murray, Dicken ezkontidea.
 José Luis Murga: Dick Murray, zazpi urtean anaiaren bila ibili den pistolaria.
 Javier Salazar: Pat, jokalari eta edale faltsua.

 Erreferentziak 

 Kanpo estekak 



Kategoria:2014ko filmak
Kategoria:Euskal Herriko filmak
Kategoria:Gaztelaniazko filmak